OzLabs/hebrew-wiki-articles huggingface dataset:
מרקטה אירגלובה

מרקטה אירגלובה (; נולדה ב-28 בפברואר 1988) היא זמרת-יוצרת ושחקנית צ'כית-איסלנדית. התפרסמה בזכות השתתפותה בסרט Once, שזיכה אותה במספר פרסים, כולל פרס אוסקר לשיר המקורי הטוב ביותר עבור "Falling Slowly".

== קריירה ==
יחד עם גלן הנסרד הייתה אירגלובה חלק מהצמד דה סוול סיזן. הוא הוציא את אלבום הבכורה שלו באפריל 2006 תחת חברת התקליטים אוברקאוט רקורדינגס. בשנת 2007 שיחקה אירגלובה בסרט Once. היא הייתה שותפה לכתיבת רוב פסקול הסרט, כולל "Falling Slowly", שזכה בפרס אוסקר לשיר המקורי הטוב ביותר. Once זכה בפרס עבור סרט הדרמה הטוב ביותר בפסטיבל הסרטים סאנדנס. אירגלובה הופיעה בפסקול של "אני לא שם" משנת 2007 עם גרסת דה סוול סיזן ל-"You Ain't Goin' Nowhere" של בוב דילן.<ref></ref> העיבוד הבימתי בתיאטראות ברודוויי לסרט זכה בשמונה פרסי טוני ובפרס גראמי עבור אלבום המחזמר הטוב ביותר.<ref></ref>

בשנת 2022 נחשף כי אירגלובה תשתתף בקדם האיסלנדי לאירוויזיון 2022, Söngvakeppnin, עם השיר "Possible". היא התחרתה בחצי הגמר השני, ונכשלה בניסיון להעפיל לגמר התחרות.<ref></ref> בשנת 2023 התחרתה בקדם הצ'כי לאירוויזיון 2023 עם "Happy".<ref></ref> היא הגיעה למקום הרביעי עם 1,009 נקודות.<ref></ref>

== דיסקוגרפיה ==
=== אלבומי סולו ===
* 2011: Anar
* 2014: MUNA
* 2022: LILA

=== דה סוול סיזן ===
* 2006: The Swell Season
* 2007: Once
* 2009: Strict Joy

== קישורים חיצוניים ==

== הערות שוליים ==

קטגוריה:זמרות איסלנדיות
קטגוריה:זמרות צ'כיות
קטגוריה:שחקניות קולנוע וטלוויזיה איסלנדיות
קטגוריה:שחקניות קולנוע וטלוויזיה צ'כיות
קטגוריה:זמרות פולק רוק
קטגוריה:זוכי אוסקר: כותבי השיר המקורי הטוב
קטגוריה:אישים זוכי פרס דרמה דסק
קטגוריה:אישים זוכי פרס אוליבייה
קטגוריה:איסלנדים שנולדו ב-1988
קטגוריה:צ'כים שנולדו ב-1988
קטגוריה:ילידות 1988
Hoodie

"Hoodie" (בעברית: "הודי") הוא סינגל של הזמרת הישראלית אנה זק בהשתתפות הזמר-יוצר הישראלי מרגי, אשר יצא לאור ב-21 במרץ 2023. את השיר כתבו מרגי, יובל מעיין, מתן אגוזי ודורין הירבי והפיקו אגוזי ומעיין.

== וידאו קליפ ==
הווידאו קליפ הרשמי של השיר פורסם ב-21 במרץ 2023, יחד עם צאתו של השיר. את הקליפ ביים איתמר לידר שירי. על פי ישראל היום, בקליפ זק ומרגי "מופיעים סקסיים מתמיד על גגות העיר הלבנה".

== קבלה ביקורתית ==
בוואלה! נכתבה על השיר ביקורת חיובית, בה נאמר כי "אנה זק ומרגי מציגים שיתוף פעולה שבא הכי טבעי שיש, ויוצרים שיר פופ קליל עם השפעות אייטיזיות ומילים חמודות, שהוא פשוט כיף טהור עם פזמון שנדבק לראש, ובעיקר מעלה את השאלה - איך זה לא קרה עד עכשיו?". בנוסף, נטען כי השיר הוא "בדיוק מה שהיינו צריכים - להיט טיקטוק קלאסי שירים אותנו".

== הצלחה מסחרית ==
השיר נכנס למקום השישי במצעד הרשמי של גלגלצ ב-30 במרץ 2023 ובמצעד השבועי של מדיה פורסט ב-1 באפריל 2023.

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אנה זק
קטגוריה:שירי מרגי
קטגוריה:דואטים
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
קטגוריה:שירים על ביגוד ואופנה
קרב טרוקדרו

קרב טרוקדרו נערך ב-31 באוגוסט 1823, והיה הקרב המשמעותי היחיד שבו השתתפו מאה אלף בני לואי הקדוש, כחלק מהתמיכה הצרפתית בפרננדו השביעי, מלך ספרד. הצרפתים ניצחו את הכוחות הליברליים והשיבו את כוחו המוחלט של פרננדו השביעי בספרד.

== רקע ==
אחרי נפילת נפוליאון בונפרטה, סירב פרננדו השביעי לקבל את החוקה הספרדית מ-1812, וב-1820 פרצה במדינה התקוממות בהובלת רפאל דל רייגו, שביקש להחזיר את המלוכה החוקתית לספרד. המלך כותר והוחזק בקדיס, שם הוקם הקורטס, הפרלמנט הספרדי. לאחר התרחשות האירועים, התכנסו מעצמות אירופה באוקטובר 1822, במה שנקרא קונגרס ורונה, והתירו לצרפת להתערב ולהחזיר את שלטון פרננדו השביעי בספרד, כשבריטניה הייתה היחידה שנמנעה בהחלטה.

== פעולה צבאית ==
ב-17 באפריל 1823, כוחות צרפתיים בפיקודו של לואי אנטואן, דוכס אנגולם, בנו של מי שהפך כשנה אחר כך למלך שארל העשירי, חצה את הפירנאים ונכנס לספרד.

הכוחות התקבלו בברכה על ידי הבסקים וספרדים שמרנים. לואי אנטואן שיגר כוח שיכתר את סן סבסטיאן, ואילו הוא הוביל התקפה על מדריד, שנשלטה על ידי הממשלה המורדת, שב-23 במאי נסוגה לסביליה. המושל הצבאי של מדריד נכנע בחשאי ונמלט לצרפת, וכעת מדריד נטולת ההנהגה לא הייתה יכולה להתמודד עם הצרפתים, שנכנסו אליה והטילו עוצר, בהמתנה לחזרתו של פרננדו השביעי.

הצרפתים המשיכו דרומה כדי להתמודד עם המורדים בקדיס, וכיתרו את נמל טרוקדרו ששלט על הכניסה לעיר. ב-31 באוגוסט 1823 פתחה צרפת בהתקפה מכיוון הים תוך שהיא מנצלת את השפל, והצליחה לכבוש את הנמל. אחרי הפעולה, הצליחו הצרפתים לאגף את הכפר ולהשתלט עליו. אחרי הפעולה, 1,700 חיילים ספרדים נלקחו בשבי.

קדיס עצמה הצליחה להחזיק מעמד במשך שלושה שבועות על אף ההפצצות, אך נאלצה להיכנע גם היא ב-23 בספטמבר 1823, אז המלך פרננדו השביעי שוחרר. למרות ההבטחות לחנינה, המלך הורה לנקוט בצעדים נגד המורדים; במהלך השנים הבאות, 30 אלף איש הוצאו להורג ו-20 אלף נאסרו.

== אחרית דבר ==
הפסל שמנציח את קרב טרוקדרו בפריז
קרב טרוקדרו היה אחד האירועים שדרבנו את נשיא ארצות הברית, ג'יימס מונרו, להכריז על דוקטרינת מונרו ב-2 בדצמבר 1823, שקבעה כי ארצות הברית לא תסבול קולוניאליזם אירופאי באמריקה, כדי להימנע מהתערבות אירופאית.

== קישורים חיצוניים ==

*
*
*
*

== הערות שוליים ==

טרוקדרו
טרוקדרו
שביל הבארות ובורות המים

שביל הבארות ובורות המים
שביל הבארות ובורות המים הוא מסלול טיול מעגלי הממוקם בתחום פארק בריטניה באזור שפלת יהודה.

==היסטוריה וגאולוגיה==
האזור מתנשא לגובה שבין 400 ל-300 מטר. גבעות האזור, מכוסות בשכבה קשה של קרום סלעי נארי, מתחת לשכבה זו סלע קירטון. כדי להגיע למי התהום באזור, חצבו תושבי האזור בימי קדם בורות ובארות כדי לאגור מים. הבארות נחפרו בערוץ הנמוך בקרבת מפלס מי התהום. לרוב הניחו בדפנות הבאר אבנים כדי למנוע התמוטטות. המים בבורות ובבארות נשאבו בעזרת דליים וניתן לראות סימנים של שחיקה כתוצאה משיפשוף החבלים בדפנות. הבארות שימשו את תושבי הכפר עג'ור שננטש במלחמת העצמאות.

== ח'רבת א-רסם ==

במסלול השביל עוברים המטיילים בח'רבת א-רסם, אתר ארכאולוגי הנמצא בתחומי הפארק. האתר נמצא בראש גבעה בו עובר השביל, כקילומטר דרומית לתל עזקה, סמוך לעמק האלה ו-11 קילומטר מתל מרשה. האתר כפרי בטבעו ואינו מזוהה עם אף יישוב המוזכר במקורות. השריד העיקרי באתר הוא מבנה ריבועי גדול (30 על 30 מטר) שהוא למעשה חצר מרכזית מוקפת חדרים. מסביב למבנה נמצאו מערות, בורות, מדרגות במדרון ומבנה אבן אשר שימש כנראה כמצבה. האתר התגלה על ידי יהודה דגן במהלך סקר השפלה, ונחפר בין השנים 1997–2003. היישוב באתר התקיים לסירוגין במשך אלף שנים, מתקופת הברזל ועד התקופה הרומית.

==הערות שוליים==

קטגוריה:מסלולי טיול בישראל
קטגוריה:השפלה: שמורות טבע
קטגוריה:שביל ישראל
חסה כחולת-פרחים

חסה כחולת-פרחים בעיר נשר עלים וגבעול
חסה כחולת-פרחים (שם מדעי: Lactuca tuberosa) שם ערבי: ח'ס ברי אזרר, אַלחַאס בַּרי אֵלאַזרַק,	הוא צמח עשבוני רב שנתי ממשפחת המורכבים. בצמח גדל בישראל בגולן, חרמון, גליל, גלבוע, כרמל, שומרון, הרי יהודה, שרון ושפלת יהודה. הפרחים כחולים. גובה הצמח כ-1 מטר. שורשי הצמח נשמרים באדמה כפקעת, בעת שהחלק העליון גווע מידי קיץ. עם תחילת החורף הצמח מתחדש על פני האדמה.

הפריחה כחולה בחודשים מרץ-מאי. קוטר הקרקפת של הפרח כ-4 ס"מ. בכל קרקפת פורחים פרחים רבים, צבעם כחול–סגול חיוור. הפרח דומה לפרחי העולש. העלים מסורגים ויוצר שושנת עלים. הצמח גדל בבתה ובסלע גיר בחורש פתוח. הצמח נפוץ בארצות מזרח הים התיכון. עלי החסה כחולת הפרחים אכילים ונחשבים טעימים במיוחד.

==קישורים חיצוניים==

* [https://www.wildflowers.co.il/hebrew/plant.asp?ID=347 חסה כחולת-פרחים] באתר צמח השדה
* [https://flora.org.il/plants/LACTUB/ חסה כחולת-עלים] באתר צמחיית ישראל וסביבתה

קטגוריה:צמחים שתוארו ב-1770
קטגוריה:טקסונים שתוארו בידי ניקולאוס יוזף פון-ז'אקווין
קטגוריה:מורכבים
קטגוריה:פרחים כחולים בארץ ישראל
למבורגיני רוולטו

למבורגיני רוולטו LB744 (נקראת גם למבורגיני רבואלטו (באיטלקית: Lamborghini Revuelto LB744) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת על ידי למבורגיני משנת 2023. היא נחשפה ב-29 במרץ 2023<ref></ref>. היא מחליפת הלמבורגיני אוונטאדור והמכונית הראשונה של למבורגיני המשתמשת במערכת הנעה היברידית פלאג-אין<ref></ref>. היחידות הראשונות צפויים להמסר ללקוחות בסוף שנת 2023<ref></ref>.

היא המתחרה של למבורגיני למכונית החזקה ביותר של פרארי, פרארי SF90 סטרדלה<ref></ref>, ולא הצליחה לעקוף את פרארי. 

== למבורגיני LB744 ==
הלמבורגיני LB744 היא פלטפורמת מערכת הנעה היברידית פלאג-אין החדשה של למבורגיני בה יעשו שימוש כל רכבי למבורגיני הבאים, הראשונה לעשות שימוש בפלטפורמה הזו היא למבורגיני רוולטו מחליפת האוונטאדור והמכונית החזקה ביותר של למבורגיני בזכות מערכת ההנעה החדשה. הפלטפורמה החדשה נחשפה ב-7 במרץ 2023<ref></ref>.

== עיצוב ==
העיצוב החיצוני ממשיך את מסורת למבורגיני אך עם שינויים מעטים, היא יותר אגרסיבית עם פגוש קדמי מעוצב בצורה שונה עם פנסי תאורה בצורת חץ וכונסי אוויר מודגשים יותר.

ביחס לעיצוב החיצוני תא הנוסעים מציג מראה מעודן יותר. הממשק מבוסס על שלושה מסכים. במרכז מערכת מולטימדיה עם מסך מגע בגודל 8.4 אינץ', לוח המחוונים עושה שימוש במסך בגודל 12.3 אינץ', ומול הנוסע מסך נוסף בגודל 9.1 אינץ' המציג את נתוני הנסיעה והביצועים. כל המסכים מנוהלים על ידי אותה מערכת הפעלה, מה שמאפשר "לדחוף" אליהם אינפורמציה שונה באמצעות החלקת אצבע לכיוונם במסך המרכזי.

== מפרט טכני ==
הלמבורגיני רוולטו כוללת מערכת הנעה היברידית פלאג-אין המשלבת בין מנוע בנזין V12 צילינדרים בנפח 6.5 ליטר אטמוספירי המספק 825 כ"ס ב-9,250 סל"ד ומומנט מרבי של 73.9 קג"מ ב-6,750 סל"ד עם שלושה מנועים חשמליים המספקים יחד 300 כ"ס ומומנט של 51 קג"מ, ארבעת המנועים מספקים יחד 1015 כ"ס<ref></ref>. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.5 שניות ומגיעה למהירות מרבית של 350 קילומטרים לשעה<ref></ref>.

=== סוללה ===
הלמבורגיני רוולטו כוללת סוללת ליתיום-יון בקיבולת 3.8 קוט"ש המאפשרת טווח נסיעה מרבי של 10 ק"מ רק בהנעה קדמית לא האחורית ולא הכפולה, הסוללה נטעת אוטומטית ממנוע הבנזין בתוך 6 דקות בלבד ויש אפשרות להטעין אותה חיצונית על ידי מטען בקיבולת מרבית של 7 קילוואט המטעין את הסוללה מ-0 ל-100 אחוז בזמן של חצי שעה<ref></ref>.

== קישורים חיצוניים ==

* 
* [https://www.lamborghini.com/sites/it-en/files/DAM/lamborghini/facelift_2019/model_detail/revuelto/brochure/LB744_REVUELTO_DIGITAL_BROCHURE.pdf עלון מידע על הלמבורגיני רוולטו מאת למבורגיני] 

== הערות שוליים ==

רוולטו
קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2023
בית הכנסת ניז'ני נובגורוד

בית הכנסת בניז'ני נובגורוד נבנה בין השנים 1881 – 1883 עבור הקהילה היהודית שהתפתחה בעיר כאשר "חיילי ניקולאי" החליטו להשתקע בה בסיום שירותם הצבאי באמצע המאה ה-19.<ref></ref>

חנוכת בית הכנסת התקיימה ב־29 באוגוסט 1884.

בית הכנסת נמצא במרכז ההיסטורי של העיר ונחשב לאחד מבתי הכנסת העתיקים ברוסיה.<ref></ref>

בית הכנסת הולאם בשנת 1938 על ידי השלטון הסובייטי אשר השתמש בו לצורך הפעלת בתי מלאכה לנגרות ולמסגרות, מחסנים ומפעל קרטון. כדי לאפשר שימוש יעיל במבנה, עזרת הנשים נסגרה והפכה לקומה נפרדת.

בשנת 1991 השלטונות אפשרו לקהילה לעשות שימוש בבניין בתמורה לתשלום שכר דירה גבוה. הודות למאמציו של שליח חב"ד ורבה הראשי של העיר, הרב שמעון ברגמן, בית הכנסת הוחזר לקהילה בשנת 2005. הבניין שופץ בעלות של שלושה מיליון דולר והותאם לשימוש כבית כנסת הודות לתרומת קרן משפחת רוהר, בראשותו של סמי ג'ורג' רוהר, וקרן קשת יוחל. במסגרת השיפוץ נוספה קומה המשמשת כעזרת נשים. קיר אחד באולם התפילה חופה באבן שהובאה במיוחד מירושלים.<ref></ref>

חנוכת בית הכנסת המשופץ והכנסת ספר תורה התקיימו ב 4.04.2014.<ref></ref>

בניין בית הכנסת משמש כמרכז החיים היהודיים בעיר, ובתחומו מתקיימות פעילויות מגוונות לכלל האוכלוסייה היהודית: מועדון נוער "חיים", מועדון דרמה, מועדון נשים "חיה-מושקא", מקהלת '"זילבר'", שמיניית נגנים "ערב טוב" ומקהלת בית הספר של חב"ד "אור-אבנר". בנוסף פועלים בבניין משרדי הקהילה, חדר מחשבים עם חיבור לאינטרנט מהיר וספרייה יהודית.<ref></ref>

== ראו גם ==
* הקהילה היהודית בניז'ני נובגורוד

==הערות שוליים==

קטגוריה:רוסיה: בתי כנסת
קטגוריה:ניז'ני נובגורוד
מיקי הקוסם

מיקי הקוסם (באנגלית: Magician Mickey) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. עלילת הסרט, שבוים על ידי דייוויד הנד, מציגה את מיקי מאוס המעלה מופע קסמים, אך כשדונלד דאק אינו מפסיק להטריד ולהפריע, מיקי נוקם בו באמצעות הטריקים שלו. זהו הסרט הקצר ה-92 בסדרת סרטי "מיקי מאוס" שיצאו לאקרנים והשלישי באותה השנה.<ref></ref>

== עלילה ==
בתיאטרון מקומי, מיקי מאוס מופיע כקוסם, עם גופי המשמש כעוזר במה. כאשר דונלד דאק הקנאי מנסה לחבל במופע של מיקי, הוא הופך לקורבן של תעלולי הקסם הרבים שלו. בסופו של דבר, דונלד יורה את הזיקוקים מאקדח הנורים של מיקי אך בטעות גורם לבמה לקרוס עליהם. מיקי וגופי צצים ללא פגע מבין ההריסות, אבל דונלד נשרף כליל ומשתולל בכעס באופן המפורסם שלו.

== דמויות ומדבבים ==
* מיקי מאוס – וולט דיסני
* דונלד דאק – קלרנס נאש
* גופי – פינטו קולביג
הסרט הופץ בישראל כשעל מלאכת הדיבוב העברי הייתה אחראית שפרירה זכאי.

== טריוויה ==
* הסרט שימש השראה לקבלת הפנים בבית הקולנוע ברחוב הראשי של ארצות הברית שבממלכת הקסם, דיסניוורלד.
* זהו אחד הסרטים שבהם דונלד מראה את קנאתו למיקי בהיותו הכוכב.
* מיקי הקוסם משמש כדמות הניתנת למשחק ב-"Disney Crossy Road".

== קישורים חיצוניים ==

== הערות שוליים ==

קטגוריה:מיקי מאוס
קטגוריה:סרטים קצרים של דיסני
מרים דרור

מרים דרור (19 במאי 1937 – 20 ביולי 2020) הייתה חוקרת ספרות, סופרת ומשוררת ישראלית. פרסמה שירים, מסות ומאמרים בכתבי עת ובמוספי העיתונות היומית.

מרים דרור בעלת תואר דוקטור בספרות עברית מטעם אוניברסיטת תל אביב. עסקה בהוראה בבתי ספר תיכוניים, בסמינרים ובמכללות. מרצה בכירה לספרות ומקרא במכללות "אורנים" ו"בית ברל". כן עבדה בסמינרים "גבעת חביבה" ו"אפעל", ובאוניברסיטאות בארץ ובחו"ל.

מילאה שליחויות מטעם משרד החוץ באפריקה, ומטעם הסוכנות היהודית, המחלקה לנוער ולחלוץ - באירופה. עסקה בפיתוח תוכניות לימודים במכון מופ"ת של משרד החינוך. קיבלה מלגת "סופר-מורה" מטעם משרד החינוך (1995–1996).

כחוקרת עסקה רבות בפואטיקה של שמעון הלקין ובפואטיקה של מרדכי גיאורגו לאנגר<ref name=":0"></ref>.

חברה באגודת הסופרות והסופרים העבריים<ref></ref>.

== ביוגרפיה ==
מרים דרור נולדה בקיבוץ עין החורש, בו הייתה חברה עד 1988.

מרים דרור התגוררה עם בעלה שמעון ברעננה<ref name=":0" />.

מרים דרור קבורה בבית עלמין קיבוץ עין החורש<ref></ref>.

== ספריה ==
* המפלא הרחוק: שירים (תל אביב: ספרית פועלים, תשל"ח)
* שירת שמעון הלקין, תרע"ח-תשל"ו (תל אביב תשמ"ג 1983)
* זמן היסמין: שירים (תל אביב: ספרית פועלים, תשנ"ב 1991)
* הפיוט ונתנה תוקף (תל אביב: מכון מופ"ת, תשנ"ז 1997)
* למה המלאכים עירומים? (תל אביב: גוונים, תש"ע 2009)
* בקצה המסילה: שירים (בני ברק: הוצאת הקיבוץ המאוחד, תשע"ז 2017)
* בארצות הכמהים: שירים נבחרים מן הספרים ומן העיזבון (ישראל: משפחת דרור, תשפ"א 2021)

== עבודת מחקר ==
* מרדכי גיאורגו לנגר - האיש ושירתו (אוניברסיטת תל אביב תשכ"ט 1969)

== קישורים חיצוניים ==

* [https://www.zemereshet.co.il/m/artist.asp?id=3570 מרים דרור] באתר זמרשת
* [https://simania.co.il/authorDetails.php?itemId=5912 מרים דרור] באתר סימניה
* [https://heksherimlexicon.bgu.ac.il/lexicon-entry/דרור-מרים/ מרים דרור] באתר הקשרים, 10.1.2018
* [https://shira-ovedet.kibbutz.org.il/cgi-webaxy/sal/sal.pl?lang=he&ID=511757_shira&act=show&dbid=shira_creators&dataid=112199 מרים דרור] באתר שירה עובדת
* זכריה גורן ומרים דרור, [https://biu.primo.exlibrisgroup.com/discovery/fulldisplay?docid=alma990004718980205776&context=L&vid=972BIU_INST:972BIU&lang=en&search_scope=MyInstitution&adaptor=Local%20Search%20Engine&tab=LibraryCatalog&query=sub,exact,Prayer%20--%20Poetry,AND&mode=advanced על סידור התפילה] באתר מערך הספריות והמידע (תש"ס)
* מרים דרור, [http://www.alterman.org.il/מאמרים/tabid/65/vw/1/ItemID/490/Default.aspx פגישה מחוץ לזמן] באתר נתן אלתרמן (נדפס בדבר 31.3.1978)
* עוזי מנור, [https://user-1723486.cld.bz/ranana-261/8/ מרים דרור] באתר כיוון חדש גיליון 261, מרץ 2019
* [https://www.google.co.il/search?tbo=p&tbm=bks&q=inauthor:%22מרים+דרור%22 מרים דרור] באתר גוגל ספרים

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:חוקרות ספרות ישראליות
קטגוריה:עין החורש: אישים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:אישים הקבורים בעין החורש
קטגוריה:ישראליות שנולדו ב-1937
קטגוריה:ישראלים שנולדו ב-1937
קטגוריה:ישראליות שנפטרו ב-2020
קטגוריה:ישראלים שנפטרו ב-2020
פולק הרביעי, רוזן אנז'ו

מטבעות שהוטבעו על ידי פולק
פולק הרביעי, רוזן אנז'ו (בצרפתית: Foulques IV d'Anjou; 1043 – 14 באפריל 1109), המכונה le Réchin, היה הרוזן של אנז'ו משנת 1068 ועד מותו. לכינוי שבו הוא מכונה בדרך כלל אין תרגום ודאי. פילולוגים הציעו מספר רב של הצעות שונות מאוד, כולל "מתקוטט", "גס רוח", "זעף", "עצבני" ו"הרואי". הוא צוין כ"אדם עם הרבה הרגלים ראויים לגינוי, אפילו שערורייתיים" על ידי אורדריקוס ויטליס. 

== ביוגרפיה ==
=== ראשית חייו ===
פולק, נולד ב-1043, והיה בנם הצעיר של ז'ופרואה השני, רוזן גטינה (המכונה לפעמים אוברי), וארמנגרדה מאנז'ו. ארמנגרדה הייתה בתו של פולק השחור, רוזן אנז'ו, ואחותו של ז'ופרואה מרטל שהקדים את פולק ואחיו ג'פרי כרוזן של אנז'ו.

=== רוזן אנז'ו ===
כשז'ופרואה מרטל מת ללא יורשים ישירים הוא השאיר את אנז'ו לאחיינו ז'ופרואה השלישי, רוזן אנז'ו, אחיו הגדול של פולק. פולק נלחם עם אחיו, ששלטונו נחשב כבלתי כשיר, ולכד אותו בשנת 1067. בלחץ הכנסייה הוא שחרר את ז'ופרואה. עד מהרה נפלו שני האחים שוב לריב, ובשנה שלאחר מכן נכלא ז'ופרואה שוב על ידי פולק, הפעם סופית. שטח ניכר אבד לשליטת אנז'ו עקב הקשיים שנבעו משלטונו העני של ז'ופרואה וממלחמת האזרחים שלאחר מכן. סיינטון אבדה, ופולק נאלץ לתת את גטינה לפיליפ הראשון, מלך צרפת כדי לפייס את המלך. חלק ניכר משלטונו של פולק הוקדש להחזרת השליטה על הברונות של אנז'ו, ולמאבק מורכב עם נורמנדי על השפעה במיין ובריטני. 

לפני 1106, פולק העניק מתנה גדולה למנזר פונטברוד. 

=== מחבר ההיסטוריה של אנז'ו ===
בשנת 1096 כתב פולק היסטוריה חלקית של אנז'ו ושליטיה בשם Fragmentum historiae Andegavensis או "ההיסטוריה של אנז'ו". המחבר והאותנטיות של יצירה זו שנויים במחלוקת. רק החלק הראשון של ההיסטוריה, המתאר את מוצאו של פולק, קיים. החלק השני, המתאר כביכול את שלטונו של פולק עצמו, לא שוחזר. אם הוא כן כתב אותה, זו אחת מיצירות ימי הביניים הראשונות בהיסטוריה שנכתבה על ידי הדיוט.

=== מוות וירושה ===
פולק מת ב-14 באפריל 1109 והותיר את שיקום הרוזנות, כפי שהייתה בפיקודו של ז'ופרואה מרטל, ליורשיו. 

== משפחתו ==
ייתכן שפולק התחתן עד חמש פעמים; יש ספק לגבי המספר המדויק או כמה הוא דחה. 

אשתו הראשונה הייתה הילדגרד מבוז'נסי. ביחד נולדה להם בת:
* ארמנגרדה, שנישאה לאלן הרביעי, דוכס בריטני. 

לאחר מותה, לפני או עד 1070, הוא התחתן עם ארמנגרדה דה בורבון. ביחד נולד להם בן לפני שפולק גירש אותה ב-1075, אולי בגלל קרבה:
* ז'ופרואה הרביעי מרטל, שלט יחד איתו במשך זמן מה, אך מת ב-1106.

בסביבות 1076 התחתן עם אורנגרדה דה שאטיון. הוא גירש אותה בשנת 1080, אולי מטעמי קרבה.

לאחר מכן התחתן עם בת אלמונית של וולטר הראשון מבריאן בשנת 1080. גם נישואים אלו הסתיימו בגירושים, ב-1087.

לבסוף, בשנת 1089, הוא התחתן בשנת 1092 עם ברטראד דה מונפורט, שעזבה אותו לטובת המלך פיליפ הראשון, מלך צרפת, שהתאהב בה ועזב עבורה את אשתו. בנם של פולק ושל ברטראד היה:
* פולק החמישי "הצעיר", רוזן אנז'ו ומלך ירושלים. 

==קישורים חיצוניים==

* 

== הערות שוליים ==

קטגוריה:ילידי 1043
קטגוריה:נפטרים ב-1109
אלברט שסטרניוב

אלברט אלכסייביץ' שסטרניוב (ברוסית: Альбе́рт Алексе́евич Шестернёв; 20 ביוני 1941 – 4 בנובמבר 1994) היה כדורגלן ומאמן כדורגל סובייטי, ששיחק בעמדת בלם אחורי בצסק"א מוסקבה ובנבחרת ברית המועצות.

==ביוגרפיה==
שסטרניוב נולד במוסקבה שבברית המועצות במשפחתו של קצין צבא. הוא עסק בספורט מגיל צעיר. תחילה באתלטיקה קלה ואף זכה באליפות מוסקבה. בהמשך עבר לכדורגל. בגיל 17 התקבל לקבוצת המוער של צסק"א מוסקבה ובגיל 20 עלה לקבוצת הבוגרים, בה ישחק את כל שנות הקריירה שלו. שסטרניוב הפך מהר מאוד לשחקן בהרכב הקבוע של הקבוצה ומגיל 21 שימש כקפטן הקבוצה. הוא ערך במדיה 278 הופעות בליגה הסובייטית וכבש שער אחד. זכה עם הקבוצה באליפויות אחת.

במדי נבחרת ברית המועצות עשה את הופעת הבכורה ב-10 בספטמבר 1961 נגד אוסטריה במוסקבה. הוא היה בסגל הנבחרת למונדיאל 1962 בצ'ילה, אך לא השתתף באף אחד ממשחקי הנבחרת במהלך הטורניר.

ביורו 1964 שותף שסטרניוב בשני משחקי הטורניר, כולל בהפסד 2–1 בגמר למארחת ספרד. בשנת 1965 קיבל שסטרניוב את תפקיד הקפטן של הנבחרת הסובייטית, אותו מילא עד לפרישתו ב-1971.

במונדיאל 1966 באנגליה השתתף שסטרניוב ב5 מתוך 6 משחקי הנבחרת בטורניר. המשחק היחיד, אותו נאלץ לפספס היה משחק על המקום השלישי מול נבחרת פורטוגל.
שסטרניוב לקח חלק הן ביורו 1968 והן במונדיאל 1970. בשניהם שותף בכל המשחקים של הנבחרת הסובייטית.

בשנת 1971 פרש שסטרניוב מכדורגל מקצועי בשל פציעה. הוא עבר קורס מאמנים והצטרף אל צוות האימון של צסק"א מוסקבה. היה עוזר מאמן ומאמן ילדים. במשך שתי עונות (1982 ו-1983) היה המאמן הראשי של צסק"א.

==תארים==
* כדורגלן השנה בברית המועצות - 1970
* אליפות ברית המועצות: 1970
* מקום שני באליפות אירופה: 1964
* מקום רביעי בגביע העולם: 1966

==קישורים חיצוניים==

קטגוריה:כדורגלנים סובייטים
קטגוריה:בלמי כדורגל סובייטים
קטגוריה:מאמני כדורגל סובייטים
קטגוריה:מוסקבה: כדורגלנים
קטגוריה:כדורגלני צסק"א מוסקבה
קטגוריה:כדורגלני נבחרת ברית המועצות
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:כדורגלני יורו 1964
קטגוריה:כדורגלני יורו 1968
קטגוריה:מאמני צסק"א מוסקבה (כדורגל)
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1941
קטגוריה:רוסים שנפטרו ב-1994
פשיטא

פשיטא (מארמית: פשוט הדבר) הוא מונח בלוגיקה תלמודית לפיו היגד של תנא או אמורא המובא במשנה בברייתא או כמימרה, ועל פניו אין בו חידוש רעיוני או הלכתי, עולה קושיה, מדוע נצרך לאומרו.

בדרך כלל, לאחר העלאת קושיה כזו, התלמוד מביא תירוץ המסביר את החידוש שבהיגד. התירוץ יופיע לרוב במבנה " [...סברא מסוימת...] [...סברא אחרת...]", כלומר: יש חידוש בדברים, כיון שהיה ניתן להעלות סברא השוללת את ההיגד, ולכן הוצרך החכם להשמיע את דבריו. לעיתים התלמוד מעמיד את ההיגד במקרה מסוים שבו היה ניתן לטעות ולחשוב שהדין שונה, ורק בשביל להכליל גם אותו הוצרך החכם לומר את דבריו. במקרה כזה, במקום הביטוי 'צריכא' יופיע הביטוי "".

שאלות מסוג זה שכיחות בעיקר בתלמוד הבבלי, אך גם בתלמוד הירושלמי מופיעות שאלות מסוג זה בכמה סוגיות, והביטוי המשמש אותו לכך הוא "" .

הביטוי "פשיטא" משמש בשני התלמודים גם לציון הנחת יסוד בפתיחת הדיון במקרה מסופק. מבנה השאלה הוא: פשוט לנו שבמקרה A הדין הוא B; האם דין B יהיה תקף גם במקרה C, שבו יש סברא לומר שהדין ישתנה?

בעברית המודרנית הביטוי משמש לרוב בהקשרים משפטיים, ובמובן המילולי לבדו, כלומר "פשוט הדבר".

==דוגמאות לשימוש במונח==
במשנה במסכת ברכות שנויים שני דינים: . על שני דינים אלו שאל התלמוד הבבלי "פשיטא", ותירץ שיש בהם חידוש:

התלמוד מצא דבר חידוש בכל אחד מהדינים: בדין המעשר וההקדש שנפדו, מעמיד התלמוד את הדין במציאות שלא שולם החומש, והיה ניתן לסבור שכיון שהמאכל נחשב פסול לאכילה, מי שאכל אותו אינו יכול להצטרף לזימון, ולכן חידשה המשנה שהמאכל אינו פסול, כיון שהחומש אינו מעכב את הפדיון, וניתן לצרף אדם זה לזימון. במקרה של השמש שאכל שיעור כזית, היה ניתן לחשוב שאכילתו אינה קבועה כדי להצטרף לזימון, וחידש התנא שהיא נחשבת כקביעות, וניתן לצרפו לזימון.

==ראו גם==
* אין אדם מוציא דבריו לבטלה

== לקריאה נוספת ==
* הרב אחיקם קשת, [https://files.daf-yomi.com/files/bookfiles/darkey-hatalmudim/darkey-hatalmudim.pdf דרכי התלמודים], מכון אורות הירושלמי, התשפ"א, פרק י"ז, עמ' 147–150

==קישורים חיצוניים==
* 
* [https://yaggada.haifa.ac.il/index.php?option=com_content&view=article&id=374:2011-03-21-11-56-13&catid=6&Itemid=1565 פשיטא], באתר "אגדות התלמוד הירושלמי, אוניברסיטת חיפה
* הרב יוסף שמשי, [https://daf-yomi.com/DYItemDetails.aspx?itemId=40497 "פשיטא... מהו דתימא... קמ"ל"], באתר פורטל הדף היומי

==הערות שוליים==

קטגוריה:מונחים תלמודיים
קטגוריה:לוגיקה תלמודית
קטגוריה:מילים וביטויים בארמית
פולה אוונס-אקינגבולה

פולה אוונס-אקינגבולה (באנגלית: Fola Evans-Akingbola, נולדה ב-26 בספטמבר 1994) <ref></ref> היא שחקנית אנגלייה. היא גילמה את מאדי בישופ בסדרה "סירנה" <small>(2018–2020)</small> של ערוץ Freeform וגילמה את צ'לסי ארינגטון בסדרה של נטפליקס, "סוכן הלילה" <small>(2023).</small> <ref></ref>

== ביוגרפיה ==
אוונס-אקינגבולה נולדה בלונדון, אנגליה ב-26 בספטמבר 1994, בתם של האנתרפולוגית ד"ר ג'יליאן אוונס, ושל המוזיקאי הניגרי, סולה אקינגבולה (חבר להקה הג'אז ג'מירוקוואי); אח שלה אביה הוא השחקן ג'ימי אקינגבולה <small>(אנ')</small>,, אשר מוכר מהסדרות "החץ" ו"בל אייר". 

היא גדלה בשכונת ברמונדזי <small>(אנ')</small>,שברובע סאת'ק בדרום לונדון עם אחותה ולמדה בבית הספר הפרטי 'Alleyn's School' בשכונת דולוויץ' <small>(אנ')</small> הצמודה.

היא קיבלה הכשרה למשחק בתיאטרון הנוער הלאומי <small>(אנ')</small>, אך פרשה בגיל 12 כדי להתרכז בלימודי בית הספר שלה. מאוחר יותר היא שבה ללמוד משחק בבית הספר לדרמה 'Identity School of Acting' בלונדון.<ref></ref>

== קריירה ==
בתחילת הקריירה שלה אוונס-אקינגבולה עבדה כדוגמנית.

בשנת 2014, עשתה את צעדיה הראשונים במשחק בסדרות של ה-"BBC: "Youngers" ו-"הולבי סיטי". <ref></ref> והופיעה בסדרה מוות בגן עדן. 

בשנת 2016, היא לוהקה לסדרה הפופולרית של HBO "משחקי הכס" כאשתו השנייה (ללא שם) של חאל מורו במהלך העונה השישית. 

בין השנים 2018 ל-2020 היא שיחקה כדמות ראשית בסדרת הדרמה והפנטזיה "סירנה" של רשת Freeform האמריקאי, שם היא גילמה את הביולוגית הימית מדלן "מאדי" בישופ, עד שזו ירדה משידור לאחר שלוש עונות. 

בשנת 2019, היא הופיעה בסדרה "מראה שחורה" של נטפליקס בפרק "Striking Vipers" בתור מריאלה, אישה מדור המילניאלז שיוצאת עם קארל (יאיא עבדול-מאטין השני). באותה שנה היא ביימה, כתבה והפיקה סרט קצר בשם "Grandma's 80th Surprise" ועשתה עבודת קריינות בסדרת משחקי הווידאו Assassin's Creed.<ref></ref> 

בשנת 2023 החלה לשחק בתפקיד צ'לסי ארינגטון בסדרה "סוכן הלילה" המשודרת בנטפליקס. 

בשנת 2024 גילמה את רנה בסרט הקומדיה הרומנטית "משודרג" שעלה לשידור בספק שירות הזרמת המדיה "אמזון פריים וידאו" ב-9 בפברואר. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|An American Exorcism
|אנג'ליקה
|
|-
|2018
|VS.
|מקיילה
|
|-
|2019
|Grandma's 80th Surprise
|
----
|סרט קצר
במאית, תסריטאית ומפיקה
|-
|2023
|Untold Stories: Hair on Set
|
----
|סרט דוקומנטרי
במאית, תסריטאית ומפיקה
|-
| rowspan="2" |2024
|משודרג
|רנה
|
|-
|Back in Action
|
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |2014
|Youngers
|רנה
|פרק: "Links"
|-
|הולבי סיטי
|אמאני קלאנג'ו
|פרק :True Colours"
|-
| rowspan="3" |2016
|Death in Paradise 
|רוזי פאבריס
|4 פרקים
|-
|משחקי הכס
|האישה #2 של מורו
|2 פרקים
|-
|Dawn
|פקאלן
|סרט טלוויזיה של הולו
|-
|2018–2020
|סירנה
|מאדי בישופ
|תפקיד ראשי (3 עונות); 36 פרקים
|-
|2019
|מראה שחורה
|מריאלה
|פרק: "Striking Vipers"
|-
|2021
|Trying
|הארפר
|5 פרקים
|-
|2022
|10 אחוז
|זואי ספנסר
|תפקיד ראשי; 8 פרקים
|-
|2023–הווה
|סוכן הלילה
|צ'לסי ארינגטון
|תפקיד ראשי; 10 פרקים
|}

== קישורים חיצוניים ==

* 

* [https://www.youtube.com/watch?v=FDIFOYRW8GY ראיון עם פולה אוונס-אקינגבולה] ביוטיוב 9 במאי 2022

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ניגרי
קטגוריה:בוגרות בתי ספר למשחק באנגליה
קטגוריה:אנגליות שנולדו ב-1994
תוכנית סן מרקו

לוויין סן מרקו 1
תוכנית סן מרקו (באיטלקית:Progetto San Marco הייתה תוכנית לחקר חלל איטלקית במחצית השנייה של המאה ה-20. במסגרת התוכנית שוגרו לחלל 5 לוויינים בעזרת משגרים מתוצרת ארצות הברית. בכך איטליה הייתה המדינה השלישית שהפעילה אתר שיגור לוויינים וה-5 (אחרי ברית המועצות, ארצות הברית, קנדה ובריטניה) שבבעלותה לוויין.

==היסטוריה==
לואיג'י ברוליו היה רב-סרן בחיל האוויר האיטלקי. בשנת 1956 הוא מונה לראש יחידת מחקר של החיל. בתפקיד זה הוא היה אחראי על תוכנית הטילים של החיל. בשנת 1961 הוא הציע לראש ממשלת איטליה להכין תוכנית לשיגור לוויין עצמאי במסגרת תוכנית לאומית. בהמשך הוא נפגש עם נציגי ארצות הברית בנושא. התוכנית אושרה על ידי ממשלת איטליה באוקטובר 1961 ונחתם הסכם עם נאס"א ב-31 במאי 1962. בהתאם להסכם ארצות הברית הייתה אמורה לספק משגר ולאמן צוותים איטלקים בהפעלתו. איטליה תתכנן ותבנה את הלוויין ותהיה אחריות על השיגור ובקרת טיסה.

השיגור הראשון בוצע ממתקן הטיסות וולופס שבארצות הברית ובוצע על ידי צוות איטלקי לאחר קבלת הדרכה. יתר השיגורים בוצעו ממרכז החלל לואיג'י ברוליו שהוקם על אסדת קידוח מתגבהת שסופקה על ידי חברת ENI האיטלקית. היא הוקמה על ידי חוף של קניה. בשנת 2004 אחריות על האתר הועברה לסוכנות החלל האיטלקית שמו שונה ל"מרכז החלל ברוליו".

הלוויין הראשון "סן מקרו 1" תוכנן ונבנה באיטליה ומשקלו היה 115 ק"ג. הוא שוגר לחלל בדצמבר 1964. במאי 1962 הוא נפגע מניסוי גרעיני בגובה רב שבוצע על ידי ארצות הברית והפסיק לפעול.

הלוויין "סן מרקו 2" היה הלוויין הראשון ששוגר מ"מרכז החלל ברוליו". משלקו היה 130 ק"ג. הוא שוגר באפריל 1967 ופעל עד לאוגוסט אותה שנה.

הלוויין "סן מרקו 3" היה הלוויין השלישי שתוכנן ונבנה באיטליה. הוא שוגר בשנת 1971. משקלו היה 163 ק"ג. הוא פעל עד לנובמבר 1971 וביצע מדידות שונות הקשורות לאטמוספירה.

הלוויין "סן מרקו 4" היה הלוויין הרביעי שתוכנן ונבנה באיטליה. הוא שוגר בשנת 1974. משקלו היה 164 ק"ג. הוא ביצע מדידות שונות הקשורות לאטמוספירה.

הלוויין "סן מרקו D/L" היה הלוויין החמישי שתוכנן ונבנה באיטליה. הוא שוגר בשנת 1988. משקלו היה 273 ק"ג. הוא ביצע מדידות שונות הקשורות עם פעילות השמש והשפעתה על האטמוספירה.

==רשימת לוויינים==
כל השיגורים בוצעו על ידי משגר מדגם "סקאוט".

{| class="wikitable mw-collapsible mw-collapsed" width="800"
|- bgcolor="#ccfccf" align="center"
| תאריך שיגור|| חללית || תיאור
|-
| 15 בדצמבר 1964||[https://nssdc.gsfc.nasa.gov/nmc/spacecraft/display.action?id=1964-084A סן מרקו 1] || שיגור בוצע ממתקן הטיסות וולופס. חקר יונוספירה
|-
| 26 באפריל 1967||[https://nssdc.gsfc.nasa.gov/nmc/spacecraft/display.action?id=1967-038A סן מרקו 2] || חקר אטמוספירה
|-
| 24 באפריל 1971||[https://nssdc.gsfc.nasa.gov/nmc/spacecraft/display.action?id=1971-036A סן מרקו 3] || חקר אטמוספירה
|-
| 18 בפברואר 1974||[https://nssdc.gsfc.nasa.gov/nmc/spacecraft/display.action?id=1974-009A סן מרקו 4] || חקר אטמוספירה
|-
| 25 במרץ 1988||[https://nssdc.gsfc.nasa.gov/nmc/spacecraft/display.action?id=1988-026A סן מרקו D/L] || חקר אטמוספירה והשפעת פעילות השמש
|}

==קישורים חיצוניים==

* [http://www.astronautix.com/s/sanmarcosatellite.html מידע על הלווויינים]

קטגוריה:איטליה: מדע וטכנולוגיה
גוסטביה

גוסטביה (בצרפתית: Gustavia) היא העיר הראשית ובירת סן ברתלמי, אי המהווה אחד מהקולקטיבים מעבר לים של צרפת. שמה של העיר, שהיה במקור לה קארנאז' (Le Carénage), שונה לכבודו של גוסטב השלישי, מלך שוודיה.

== היסטוריה ==
סן ברתלמי נתבע לראשונה על ידי צרפת בשנת 1648. האי ניתן לשוודיה בתמורה לזכויות סחר בגטבורג בשנת 1784. אף על פי שהאי שגשג במהלך המלחמות הנפוליאוניות, ערכי הנכסים בו ירדו לאחר מכן, והאי נמכר בחזרה לצרפת ב-1878.

האתר שהפך לבסוף לגוסטביה נקרא בתחילה לה קארנאז' (Le Carénage, כלומר מקום המטפל בספינות), מכיוון שהוא סיפק מחסה לספינות שניזוקו. השם גוסטביה הופיע בין 28 בדצמבר 1786 ל-9 בפברואר 1787. גוסטביה נותרה כמצבה לתקופה השוודית, במהלכה מיעוט של כ-4% מהאוכלוסייה היה ממוצא שוודי.

שלושה מבצרים שנבנו במחצית השנייה של המאה ה-17 הגנו על הנמל: אוסקר (לשעבר גוסטב אדולף), קרל וגוסטב. ישנן שתי כנסיות עיקריות בעיר, הרומית-קתולית שנבנתה ב-1829, והכנסייה האנגליקנית של ברתולומאוס הקדוש בחזית הנמל, שנבנתה ב-1855.

== אקלים ==
האקלים בעיר הוא אקלים טרופי עם שינויים קלים בלבד בטמפרטורה. שטח הפנים הקטן של האי של 24 קילומטר רבוע מאפשר לו לנצל את המשב החלק והנעים של רוחות הסחר. טמפרטורת האוויר הממוצעת היא בסביבות 27 מעלות צלזיוס, והשנה מחולקת לשתי עונות: אחת יבשה ואחת לחה יותר בקיץ בין מאי לנובמבר. על פי שיטת קפן למיון אקלים, לגוסטביה יש אקלים סוואנה טרופי.<ref></ref> בשנה ממוצעת יורדים כ־890 מילימטרים של משקעים.

== גלריה ==
<gallery>
קובץ:Gustavia San Barth 001.jpg|גוסטביה
קובץ:Gustavia Harbor, Saint-Barthélemy.jpg|מבט על גוסטביה
</gallery>

== קישורים חיצוניים ==

* 
* 
* [http://www.saintbarth-tourisme.com/ מועצת התיירות] 
* [https://www.cia.gov/the-world-factbook/countries/saint-barthelemy/ סן ברתלמי] בספר העובדות העולמי של ה-CIA

== הערות שוליים ==

קטגוריה:יישובים שהוקמו ב-1785
קטגוריה:הקריביים: ערי בירה
קטגוריה:האנטילים הקטנים
ג'יל טוקודה

ג'יל נעמי טוֹקוּדה (באנגלית: Jill Naomi Tokuda; נולדה ב-3 במרץ 1976) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת הוואי. טרם שירותה בקונגרס האמריקאי, בשנים 2006–2018 ייצגה טוקודה את מחוז הבחירה ה-24 בסנאט של הוואי מטעם המפלגה הדמוקרטית.

== ביוגרפיה ==
טוקודה נולדה וגדלה בהוואי. היא דור רביעי של למשפחה יפנית-אמריקאית. היא למדה יחסים בין-לאומיים באוניברסיטת ג'ורג' וושינגטון, ובתחום זה השלימה לימודי תואר ראשון לצד התמחות משנה בלימודי יפנית. בשנת 2006 נבחרה לסנאט של הוואי, והתמודדה ללא התנגדות בבחירות המקדימות של המפלגה הדמוקרטית ב-23 בספטמבר אותה שנה. בבחירות הכלליות גברה על מועמד המפלגה הרפובליקנית קיוקי לאונגוו ב-7 בנובמבר עם 9,429 קולות, שהיוו 55.6% מסך קולות הבוחרים. בבחירות אמצע הכהונה ב-2010 נבחרה מחדש לקדנציה שנייה בסנאט המדינתי, והוסיפה לעשות כן גם בבחירות 2014.

בבחירות 2018 בחרה טוקודה שלא להתמודד מחדש לסנאט של הוואי, ובמקום זאת הכריזה על מועמדותה לתפקיד סגן מושל הוואי. בבחירות המקדימות של המפלגה הדמוקרטית הפסידה לעמיתה ג'וש גרין. לאחר מכן לקחה פסק זמן מהחיים הפוליטיים, ובמהלך מגפת הקורונה בארצות הברית ייעצה ל-"Hawaiʻi Data Collaborative" וסייעה במעקב אחר התקדמות הוצאות הסיוע הפדרלי לנפגעי המגפה.

בשנת 2019 נבחרה טוקודה למנהלת "מרכז ההנצחה ליוצא צבא בני הדור השני ליפנים-אמריקאים" (Nisei Veterans Memorial Center) השוכן בקאהולואי, תפקיד אותו מילאה עד היבחרה לקונגרס בבחירות 2022. בנוסף הייתה דירקטורית משותפת במועצת המנהלים של החברה "CyberHawaii", חברה בת של CyberUSA, התומכת בפיתוח כוח אדם בטכנולוגיית מידע, אבטחת מחשב אישי ומדע הנתונים.

ב-8 בנובמבר 2022 נבחרה טוקודה לייצג את מחוז הקונגרס השני של הוואי, החולש על האזורים הכפריים והפרווריים של אואהו ומחוז הונולולו, כאשר הביסה את המועמד הרפובליקני ג'ו אקאנה עם 62.2% מהקולות. נציג המחוז הקודם, קאי קאהלה, פרש מהמירוץ לקונגרס בשל התמודדותו לתפקיד מושל הוואי, ובכך סלל את דרכה של טוקודה לבית הנבחרים האמריקאי.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא יפני
קטגוריה:בוגרות אוניברסיטת ג'ורג' וושינגטון
קטגוריה:בוגרי אוניברסיטת ג'ורג' וושינגטון
קטגוריה:חברי בית המחוקקים המדינתי של הוואי
קטגוריה:חברי בית הנבחרים של ארצות הברית מהוואי
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
ויקיפדיה המקדונית

ויקיפדיה המקדונית (במקדונית: Македонска Википедија) היא המהדורה בשפה המקדונית של ויקיפדיה, האנציקלופדיה החופשית.

== סקירה כללית ==
המהדורה המקדונית של ויקיפדיה הושקה החלה בספטמבר 2003 וכוללת ערכים, משתמשים פעילים, מנהלים ושני ביורוקרטים. היא עברה את רף 10,000 הערכים בשנת 2007.<ref>[http://www.novamakedonija.com.mk/DesktopDefault.aspx?tabindex=1&tabid=1&EditionID=773&ArticleID=37757 Nova Makedonija]</ref> ויקיפדיה המקדונית הופיעה בחלק מהעיתונים המקדוניים, כמו נובה מקדוניה, בעוד שהפרויקט עצמו הוצג במספר סוכנויות ידיעות מקומיות. היא עברה את רף 100,000 הערכים ב-1 במאי 2019, והפכה לוויקיפדיה ה-62 שעושה זאת.

== ניתוח תנועה של ויקיפדיה המקדונית ==
63.4% מהצפיות בוויקיפדיה המקדונית מגיעות ממדינת הבית שלה, מקדוניה הצפונית. אחריה מגיעות סין (19.7%), גרמניה (4.7%), ארצות הברית (3.7%), צרפת (3.4%), הולנד (1.1%) וקנדה (1.0%). שאר מדינות העולם תופסות 3% מהצפיות בוויקיפדיה המקדונית.

== קישורים חיצוניים ==

* 

== הערות שוליים ==

קטגוריה:אתרי אינטרנט שהושקו ב-2003
מקדונית
קטגוריה:מקדוניה הצפונית: תרבות
נובואזובסק

נובואזובסק (באוקראינית: Новоазо́вськ, ברוסית: Новоазовск) היא עיירת גבול אוקראינית על חוף ים אזוב בגבולה הדרום-מזרחי של אוקראינה עם רוסיה, המשתייכת למחוז דונצק. לפי מפקד האוכלוסין משנת 2022, אוכלוסיית העיירה מנתה 11,051 תושבים.

נובואזובסק והאזורים הסמוכים לה הם האזור היחיד באוקראינה בו חי שחף עיטי.<ref></ref>

== היסטוריה ==

במהלך חודש אפריל 2014, זמן קצר לאחר פרוץ ההתקוממות הפרו-רוסית באוקראינה, כבשו כוחות צבא בדלנים פרו-רוסים כמה ערים במחוז דונייצק; כולל נובואזובסק שעברה אף היא לשליטת הבדלנים. חודשיים לאחר מכן, ביוני 2014, נטען כי השלטונות האוקראינים חזרו והשיגו שליטה בעיר.<ref></ref>

ב-25 באוגוסט 2014, שלטונות אוקראינה טענו כי חיילים רוסים המוסווים לבדלנים פתחו חזית חדשה במלחמה בדונבאס כנגד מריופול אשר נבלמה ליד נובואזובסק,<ref name="NMSF25814">[https://www.reuters.com/article/us-ukraine-crisis-column-idUSKBN0GP0MB20140825 Ukraine accuses Russia of opening new front before leaders' meeting], Reuters (25 August 2014)</ref> טענה שהוכחשה בתוקף מצד השלטונות הרוסים. הלחימה באזור נמשכה גם בימים שלאחר מכן.<ref>[http://www.cbc.ca/news/world/ukraine-crisis-putin-poroshenko-meet-in-minsk-amid-border-violence-1.2746851 Ukraine crisis: Putin, Poroshenko meet in Minsk amid border violence], CBC News (26 August 2014)</ref>

לדברי מפקד גדוד דניפרו האוקראיני, נובואזובסק נכבשה לבסוף על ידי כוח שריון רוסי, ועברה לשליטה ישירה של רוסיה ב-27 באוגוסט, טענה שאושרה על ידי הרשויות באוקראינה למחרת. מנגד, מנהיגי הבדלנים באזור טענו כי העיירה נכבשה על ידי כוחות הבדלנים עצמם, במסגרת המתקפה כנגד מריופול.<ref>[http://www.newsweek.com/poroshenko-accuses-russia-bringing-troops-ukraine-15000-russian-soldiers-join-267169 Ukraine Leader Accuses Russia as ‘15,000 Russian Soldiers Join Separatists'], Newsweek (28 August 2014)</ref>

לאחר פרוץ מלחמת אוקראינה-רוסיה בפברואר 2022, העיר עברה לשליטה רוסית מלאה.<ref></ref><ref></ref>

== קישורים חיצוניים ==

* רויטרס, [https://www.israelhayom.co.il/article/214117 אוקראינה: "כוחות רוסיים נכנסו לשטחנו"], באתר ישראל היום, 28 באוגוסט 2014
* ynet, [https://www.calcalist.co.il/world/articles/0,7340,L-3639489,00.html אוקראינה: צבא רוסיה פלש לשטחנו], באתר כלכליסט, 28 באוגוסט 2014
* סוכנויות הידיעות, [https://news.walla.co.il/item/2780403 בסיוע רוסי: הבדלנים כבשו עיירה בדרום אוקראינה], באתר וואלה!, 28 באוגוסט 2014

== הערות שוליים ==

קטגוריה:מחוז דונצק: ערים
קטגוריה:יישובים שהוקמו ב-1849
מוצאפר שאה השני, סולטאן ג'והור

מוצאפר שאה השני (נקרא גם רג'א מודא פרדנה; 1546–1570) היה סולטן ג'והור השני. הוא הוכתר לסולטן ב-1564 בידי בני אצ'ה אחרי מותו של אביו, הסולטן אלאודין ריאט שאה השני, שנהרג זמן קצר אחרי שנלקח בשבי על ידי סולטנות אצ'ה.

== ביוגרפיה ==
בשנת 1564 פלש סולטאן אצ'ה לארו, אותה הביס. לאחר מכן הוא יצא להתקפה נגד ג'והור, והצליח לקחת בשבי את הסולטאן אלאודין ריאט שאה השני, שמת באצ'ה זמן קצר אחר כך.

באחת מהחלטותיו כסולטאן קצר ימים, בחר מוצאפר השני ב-1565 להעביר את הבירה לסלויוט, בצעד שסימל עצמאות מסולטנות אצ'ה.

מוצאפר השני נרצח באמצעות הרעלה ב-1570. לאחר מכן בנו, עבדול ג'ליל הראשון, הפך לסולטאן.

למוצאפר השני היו שלוש נשים. אשתו הראשונה הייתה בתו של טון אסן, מצביא בג'והור. אשתו השנייה ילדה לו שני בנים: עבדול ג'ליל הראשון ורג'א ראדין. אשתו השלישית הייתה בתו של סולטאן אצ'ה.

== קישורים חיצוניים ==
*[https://4dw.net/royalark/ The Royal Ark]
*[http://web.archive.org/web/20070927014000/http://www.johordt.gov.my/pdkotatinggi/pelancongan.php?scr=pelancongan_sejarahsultan סולטאני ג'והור]
קטגוריה:מלזיה: היסטוריה
קטגוריה:סולטנות ג'והור
קטגוריה:ילידי 1546
קטגוריה:נפטרים ב-1570
ויליאם ברודי

ויליאם ברודי (באנגלית: William Brodie; 22 בינואר 1815 – 30 באוקטובר 1881) היה פַּסָּל סקוטי שעבד באדינבורו.

== ביוגרפיה ==
הוא היה בנו של ג'ון ברודי, בעל ספינה במחוז אברדין, ואחיו הבכור של אלכסנדר ברודי (1830–1867), שגם הוא היה פסל. כשהיה כבן שש עברה משפחתו לאברדין. ויליאם ברודי היה חניך של שרברב, למד בזמנו הפנוי במכון לאמנות באברדין, והתנסה בפיסול דמויות של אנשים ידועים. עד מהרה החל ליצור דיוקנאות על מדליונים קטנים שמשכו את תשומת ליבו של הכלכלן וההיסטוריון ג'ון היל ברטון . ברטון עודד אותו לנסוע לאדינבורו בשנת 1847. שם למד ברודי במשך ארבע שנים בקולג' אדינבורו לאמנות והחל לפסל בקנה מידה גדול יותר. בין היתר יצר פסל ראש של אחד מפטרוניו הראשונים, לורד ג'פרי .

בערך ב-1853 הוא נסע לרומא, שם השתלם אצל הפסל לורנס מקדונלד , ובסיועו של האחרון עיצב את "קורינה, המוזה הלירית", יצירה שמפעלי קופלנד שיעתקו במיניאטורות ארבע שנים מאוחר יותר. ברודי נבחר לחבר באקדמיה המלכותית הסקוטית ב-1857, וב-1859 כובד בדרגת עמית כבוד שלה. ב-1876 מונה למזכיר ה-RSA, תפקיד שמילא עד מותו.

ברודי הציג באקדמיה המלכותית, 1850–1881, ובאקדמיה המלכותית הסקוטית, 1847–1881; בתערוכה הגדולה של 1851 הציג את קבוצת "נל הקטנה והסבא שלה" (דמויות מספרו של דיקנס, "בית ממכר עתיקות").

ברודי נפטר בביתו באדינבורו ב-30 באוקטובר 1881. הוא נקבר עם אשתו ובתו בבית הקברות דין מתחת לאנדרטה פשוטה של גרניט שעליה כד, שלא כמו המונומנטים הגדולים. הכד נושא גילוף של זחל שנולד מחדש כפרפר, סמל יווני המצביע על אמונה בגלגול נשמות או בחיים לאחר המוות.

== גלריה ==
<gallery mode="packed" heights="260">
File:Hercules statue by William Brodie (Portmeirion, Wales).jpg|פסל הרקולס, פורטמריון, ויילס
File:The genius of architecture crowning the theory and practice of art.jpg|האדריכלות מכתירה את התאוריה ואת המעשה, אדינבורו
File:Korinnabywilliambrodie.jpg|קורינה, מוזת השירה
File:Ruth - William Brodie - ABDAG004590.jpeg|רות המואביה, אברדין, סקוטלנד
File:A Burdett-Coutts WilliamBrodie-1.jpg|פסל ראש של הברונית אנג'לה בורדט-קוטס
</gallery>

== קישורים חיצוניים ==

<div style="direction: ltr;">
* "[https://en.wikisource.org/wiki/Dictionary_of_National_Biography,_1885-1900/Brodie,_William_(1815-1881) Brodie, William (1815-1881)]", Dictionary of National Biography, London: Smith, Elder & Co, 1885–1900
</div>

קטגוריה:בריטים שנולדו ב-1815
קטגוריה:בריטים שנפטרו ב-1881
קטגוריה:פסלים בריטים
לורנס מקדונלד

לורנס מקדונלד (באנגלית: Lawrence Macdonald; 15 בפברואר 1799 – 4 במרץ 1878) היה פסל סקוטי.<ref>Gray, John Miller (1893). "Macdonald, Lawrence". In Lee, Sidney (ed.). Dictionary of National Biography. Vol. 35. London: Smith, Elder & Co.</ref>

== ביוגרפיה ==
מקדונלד נולד ב-15 בפברואר 1799 בפינדו גאסק בפרתשייר, סקוטלנד למרגרט מוריסון ואלכסנדר מקדונלד. הוא היה חניך כסתת אבן אצל תומאס גיבסון, שבנה אז את הבית המלכותי של מוריי, מחוץ לפרת'. כשהגיע לאדינבורו פגש את האדריכל ג'יימס גילספי גרהם, שהיה פטרון נאמן. ב-26 בפברואר 1822 הוא נכנס לאקדמיה לאמנות, אדינבורו בפיקארדי פלייס.

בסוף 1822 הוא נסע לרומא כדי להמשיך ללמוד, שם ביצע כמה פסלים, בין היתר את זה של ג'ון מארי, הדוכס הרביעי. ב-1823, יחד עם גיבסון, ואמנים נוספים, הוא הקים את האקדמיה הבריטית לאמנויות ברומא, שבה המשיך כנאמן עד מותו.

לאחר כארבע שנים הוא חזר לאדינבורו, ושם הפיק פסלים של ג'ון וילסון וג'ורג' קומב. בשנת 1829, הוא שלח את פסל החזה של ג'ון מרשל (חבר פרלמנט) לאקדמיה המלכותית, והמשיך לתרום לתערוכות שלאחר מכן. בסתיו 1829, הוא הציג במוסד המלכותי, אדינבורו, קבוצת פסלים מהמיתולוגיה. ב-1829 הוא נבחר כחבר באקדמיה הסקוטית, וב-1832 הציג כמה פסלים, כולל של ג'יי גיבסון לוקהארט. לעיתים רחוקות הוא תרם לתערוכות בסקוטלנד והתפטר מחברותו באקדמיה הסקוטית ב־1858.

ב-1832 חזר לרומא, שם תפס עמדה מובילה כפסל, ובעיקר ייצר פסלי דיוקנאות, בסיוע אחיו הבכור, ג'ון, ובנו, אלכסנדר. פסל החזה של פיליפ הנרי, נמצא כעת בקנט, ועותק נמצא בגלריה הלאומית לפורטרטים, לונדון.

הוא גם הכין פסלים של וולטר סקוט (1831), פאני קמבל, סר דייוויד ביירד. וג'יימס גילספי גרהם. בין יצירותיו ניתן למנות את 'נערה ויונת דואר', 1835, ו'אורידיקה', 1849. 'יוליסס והכלב שלו', שהוצג בתערוכת פריז של 1855, הפסל זכה להערצה רבה, והפך לרכושו של לורד קילמורי.

כמה פסלים הוכשרו על ידו כשהיה ברומא, כולל ויליאם ברודי.

הוא נפטר ברומא ב-1878.

== גלריה ==
<gallery mode="packed" heights="250">
File:Monument to Emily Georgiana, Countess of Winchilsea (detail) by Lawrence MacDonald, 1850, Victoria and Albert Museum.JPG|אמילי ג'ורג'ינה
File:Bacchante at the Bath by Lawrence Macdonald - front.jpg|הכוהנת של בכחוס ברחצה
File:Bust of a woman, possibly Horatia Feilding, by Lawrence MacDonald, 1845, Carrara marble - Lacock Abbey - Wiltshire, England - DSC00939.jpg|פסל אשה
</gallery>

== קישורים חיצוניים ==

== הערות שוליים ==

קטגוריה:פסלים בריטים
קטגוריה:ילידי 1779
קטגוריה:נפטרים ב-1878
ג'יימס גילספי גרהם

ג'יימס גילספי גרהם (באנגלית: James Gillespie Graham; 11 ביוני 1776 – 11 במרץ 1855) היה אדריכל סקוטי, בולט בתחילת המאה ה-19.

== ביוגרפיה ==
גרהם נולד בדנבליין ב-11 ביוני 1776. הוא היה בנו של מלקולם גילספי, עורך דין.<ref name=":0">Goold, David. "James Gillespie Graham". www.scottisharchitects.org.uk. </ref>

הוא בולט בעיקר בעבודתו בסגנון הברוניאלי הסקוטי, כמו בטירת אייטון, והוא עבד גם בסגנון התחייה הגותית, בו הושפע מאוד מיצירתו של אוגוסטוס פוגין. עם זאת, הוא גם עבד בהצלחה בסגנון הנאו-קלאסי כפי שהודגם בעיצובו של בית בלית'סווד ברנפרו, עשרה קילומטר במורד נהר קלייד מגלאזגו.

גרהם עיצב בעיקר בתים כפריים וכנסיות. הוא ידוע גם בעיצוב הפנים של בתים וארמונות, עבודתו הטובה ביותר היא זו בטירת טיימות.

כמה מהכנסיות שלו כוללות את קתדרלת סנט אנדרו בגלאזגו, ואת הקתדרלה הרומית-קתולית סנט מרי וכנסיית היילנד טולבות' באדינבורו.

הוא היה אחראי על תכנון אחוזת מוריי בעיר החדשה של אדינבורו, ועל עיצוב כיכר המילטון והרחובות הסמוכים בעיר החדשה של בירקנהד, אנגליה. על פי פרנק ארנייל ווקר, ייתכן שהוא היה אחראי לשיפוץ טירת ג'ונסטון, רנפרושייר. <ref>Walker, Frank Arneil (1986) The South Clyde Estuary, RIAS</ref> הוא תכנן ובנה בית ברחוב אלבני 34 בעיר החדשה של אדינבורו עבורו ועבור אשתו וחי שם מ-1817 עד 1833.<ref>Number 34 - Information on residents". Albany Street Edinburgh in the 19th century</ref>

בשנת 1815 הוא התחתן עם מרגרט אן גרהם, בתו של בעל אדמות עשיר, ויליאם גרהם מאורצ'יל (נפטר 1825) בפרתשייר. נולדו להם שתי בנות. בשנת 1825, עם מות אביה של אשתו, ירשו בני הזוג את אחוזתו הכפרית הגדולה, וג'יימס נודע לאחר מכן בשם ג'יימס גילספי גרהם.<ref name=":0" />

אשתו מתה ב-1826, והוא נישא שוב, לאליזבת קמפבל, בתו של מייג'ור ג'ון קמפבל מגדוד ה-76.

הוא מת באדינבורו ב-11 במרץ 1855 לאחר מחלה של ארבע שנים.

== גלריה ==
<gallery mode="packed" heights="250">
 File:James Gillespie Graham's Edinburgh townhouse, at 34 Albany Street.jpg|הבית של גרהם באדינבורו
 File:The Hub Edinburgh - 05.jpg|כנסיית טולבות, אדינבורו
File:Torrisdale Castle. - geograph.org.uk - 553191.jpg|מצודת טורסדל
</gallery>

== קישורים חיצוניים ==

== הערות שוליים ==

קטגוריה:אדריכלים סקוטים
קטגוריה:אדריכלים בריטים
קטגוריה:ילידי 1776
קטגוריה:נפטרים ב-1855
סקוט פילגרים הולך על זה

סקוט פילגרים הולך על זה (באנגלית: Scott Pilgrim Takes Off) היא סדרת אנימה מסוגת קומדיה רומנטית והרפתקאות-פעולה שנוצרה על ידי בריאן לי או'מאלי ובן דייוויד גרבינסקי עבור שירות הזרמת המדיה "נטפליקס". הסדרה מבוססת על סדרת הרומנים הגרפיים "סקוט פילגרים", שנכתבה ואוירה על ידי או'מאלי.

הסדרה עלתה לנטפליקס ב-17 בנובמבר 2023.

==צוות המדבבים והדמויות==
* מייקל סרה – סקוט פילגרים, חנון בן 23 ונגן גיטרה בס בלהקת "סקס בוב-אומב".
* מרי אליזבת' וינסטד – רמונה פלאוורס, בחורה חדשה שעברה לטורונטו מניו יורק, בה סקוט מתאהב.
* קירן קאלקין – ואלאס ולס, הומוסקסואל ושותפו לדירה של סקוט.
* אנה קנדריק – סטייסי פילגרים, אחותו הקטנה של סקוט.
* אליסון פיל – קים פיין, מתופפת בלהקת "סקס בוב-אומב" ובת-זוגו לשעבר של סקוט.
* מארק ובר – סטפן "המוכשר" סטילס, זמר וגיטריסט בלהקת "סקס בוב-אומב".
* ג'וני סימונס – ניל "הצעיר" נורדגראף, חברם של סקוט, סטפן וקים, המחליף את סקוט כבסיסט לאחר עזיבתו את הלהקה.
* אלן וונג – נייבס צ'או, בת-זוגו של סקוט עד לבואה של רמונה.
* ברי לארסון – נטלי "אנוי" אדמס, בת-זוגו לשעבר של סקוט וזמרת בלהקה המצליחה "קלאש בדימון הד".
* אוברי פלזה – ג'ולי פאוורס, בת-זוגו לשעבר של סטיבן.

===שבעת האקסים המרושעים===
# סאטיה באבא – מתיו פאטל, רקדן ממוצא הודי, שלו כוחות מיסטיים והיכולת לירות כדורי אש מידיו.
# כריס אוונס – לוקאס לי, שחקן וגולש סקייטבורד מפורסם.
# ברנדון ראות' – טוד אינגרם, בעל כוחות על טלקינטיים וטלפתיים, אותם קיבל כתוצאה מתזונה טבעונית.
# מיי ויטמן – רוקסן "רוקסי" ריצ'ר, נינג'ה בעלת יכולות טלפורטיים.
# קייל וקן קטיינגי, תאומים מוזיקאים ממוצא יפני.
# ג'ייסון שוורצמן – גדעון גורדון "G-Man" גרייבס, ראש "ליגת האקסים המרושעים" וסוכן מוזיקלי מפורסם.

==הפקה==
===פיתוח===
בינואר 2022, הוכרז כי שירות הזרמת המדיה "נטפליקס" וחברת ההפקות "Universal Content Productions" שוקדות על פיתוחה של סדרת אנימה שתתבסס על סדרת הרומנים הגרפיים "סקוט פילגרים" מאת בריאן לי או'מאלי.

עוד נמסר כי או'מאלי ישמש גם כשואוראנר, תסריטאי ומפיק בפועל לצדו של בן דייוויד גרבינסקי, וכי על בימוי הסרה יופקד אייבל גונגורה. הבמאי אדגר רייט והתסריטאי מייקל בקול, שהיו אמונים על עיבוד הלייב אקשן משנת 2010, ישמשו גם הם כמפיקים בפועל. על הנפשת הסדרה תהיה אמונה חברת ההנפשה "Science Saru".

במרץ 2023, נמסר כי הסדרה הוזמנה רשמית; וכי חברי צוות השחקנים המקורי מהעיבוד הקולנועי, ישובו לדבב את דמויותיהם בסדרה.

===מוזיקה===
על הלחנת הסדרה יופקד המלחין ג'וזף טראפנס, בעוד שלהקת הפאנק רוק "אנאמנאגוצ'י", שהלחינה את המוזיקה עבור משחק הווידאו, "סקוט פילגרים נגד העולם: המשחק", תופקד על כתיבת השירים לסדרה תוך שיתוף פעולה עם טראפנס.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
! rowspan="2" |2024
!פרס בחירת מבקרי הטלוויזיה
|סדרת האנימציה הטובה ביותר
|
|<ref></ref>
|-
!פרס התקשורת של הליגה ההומו-לסבית נגד השמצה
|המיני-סדרה או סדרת האנתולוגיה הטובה ביותר
|
|<ref></ref>
|}

==קישורים חיצוניים==

==ביאורים==

==הערות שוליים==

קטגוריה:נטפליקס אנימציה
קטגוריה:נטפליקס: תוכניות וסדרות
קטגוריה:סדרות אנימה משנות ה-2020
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה שמבוססות על קומיקס
קטגוריה:סדרות פעולה אמריקאיות
קטגוריה:סדרות קומדיה רומנטית אמריקאיות
שגרירות ישראל בהאג

שגרירות ישראל בהאג היא נציגות דיפלומטית של מדינת ישראל בממלכת ארצות השפלה. השגריר המכהן הוא מודי אפרים.

==היסטוריה==
ישראל פתחה ב-1949 קונסוליה באמסטרדם, שהייתה הנציגות הדיפלומטית הראשונה שלה בהולנד.<ref name=":0"></ref>

ישראל פתחה נציגות דיפלומטית בדרג צירות בהאג ב-1950, עם ציר לא תושב לארצות בנלוקס. ב-1952 הוחלט להעניק לה ציר נפרד.

ב-1954 מת מיכאל עמיר ציר ישראל בהולנד במהלך תפקידו.

ב-1958 נסגרה הקונסוליה באמסטרדם.<ref name=":0" />

בספטמבר 1969 הוטל רימון יד על השגרירות יחד עם שגרירות ישראל בבון ומשרד של אל על בבריסל דקות אחדות מהשני. לא היו נפגעים בשגרירויות, למרות שנגרם נזק לשגרירות גרמניה המערבית הסמוכה, אך שלושה נפצעו בבריסל.

==אגפים==
מינהל סחר חוץ במשרד הכלכלה מפעיל נספחות כלכלית בהאג, האחראית על ניהול וקידום יחסי הסחר עם הולנד. מטרת הנספחות היא לסייע לחברות ישראליות להשתלב בשווקים השונים במדינה. בנוסף, הנספחות מקדמת השקעה ושותפות אסטרטגית בין המדינות. הנספח הכלכלי בהאג הוא יורם גלעדי (אחראי גם על דנמרק ושוודיה).

==שגרירים==
{| class="wikitable"
!שם
!תקופת כהונה
!הערות
|-
|מיכאל עמיר
|1950–1954
|ציר
|-
|עזרא יורן
|1955–1957
|ציר
|-
|חנן סידור
|1957–1963
|
|-
|דוד שאלתיאל
|1963–1966
|
|-
|דניאל קורט לוין
|1966–1968
|
|-
|שמשון ערד
|1968–1972
|
|-
|חנן בר-און
|1972–1975
|
|-
|אברהם קדרון
|1976–1977
|
|-
|שלמה ארגוב
|1977–1979
|
|-
|איתן רון
|1979–1982
|
|-
|יעקב נחושתן
|1982–1985
|
|-
|זאב סופות
|1985–1990
|
|-
|מיכאל בבלי
|1990–1995
|
|-
|יוסי גל
|1995–2001
|
|-
|איתן מרגלית
|2001–2005
|
|-
|הארי קני-טל
|2006–2011
|
|-
|חיים דיבון
|2011–2016
|
|-
|אביב שיר-און
|2016–2019
|
|-
|נאור גילאון
|2019–2021
|
|-
|מודי אפרים
|2021–מכהן
|
|}

==קישורים חיצוניים==

* 
* [https://catalog.archives.gov.il/catalog/#!/Catalog/0b0717068001ad6b/Unit/0b0717068031b940/Deposit/0b0717068035e329#anchor0b0717068001ad6b נציגות ישראל בהאג, הולנד], באתר ארכיון המדינה

==הערות שוליים==

*
האג
קטגוריה:האג: מבנים
קטגוריה:יחסי הולנד–ישראל